 

**בבית הדין הצבאי המחוזי**

**במחוז שיפוטי צפון**

**בפני השופט:** **סא"ל (במיל') אבשלום מאושר**

**בעניין: התובע הצבאי (ע"י ב"כ,** **סגן קייט בזז)**

**נגד**

**הנאשם: ח/XXX טוראי א' ו' (ע"י ב"כ,** **סרן מאור שמואלי)**

**הכרעת-דין**

על פי הודאתו, הנאשם מורשע בעבירה של שימוש בסם מסוכן בניגוד לסעיף 7(א) בצירוף 7(ג) סיפא לפקודת הסמים המסוכנים נוסח חדש התשל"ג-1973.

כמו כן, אני מרשיע את הנאשם בכתב האישום מתיק שצורף שמספרו צפון (מחוזי) 40/23 בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 03.01.2022 ועד יום 11.02.2023 למשך 405 ימים, בהתאם לכתב האישום שצורף.

**ניתנה היום, כ"ג באדר התשפ"ג, 16.03.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר-דין**

הנאשם הורשע בעבירה של שימוש בסם מסוכן בניגוד לסעיף 7(א) בצירוף 7(ג) סיפא לפקודת הסמים המסוכנים נוסח חדש התשל"ג-1973.

כמו כן, הנאשם הורשע בכתב האישום מתיק שצורף שמספרו צפון (מחוזי) 40/23 בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 03.01.2022 ועד יום 11.02.2023 למשך 405 ימים, בהתאם לכתב האישום שצורף, אשר הסתיימה בהתייצבות.

הנאשם גויס לצה"ל בתאריך 31.08.2021. לאחר ששמעתי את טענות הצדדים ובכלל זה נסיבותיו האישיות, מצבו הנפשי כפי שעולה ממסמכים אשר הוגשו לעיוני ומצנעת הפרט לא אפרט, ומנגד חומרת העבירות המיוחסות לו וכן צירוף תיק נוסף, סבור אני כי ההסדר סביר בנסיבות העניין ולכן אכבדו.

**אשר על כן, אני דן את הנאשם לעונשים הבאים:**

1. **בגין תיק פלילי צפון (מחוזי) 40/23 שצורף אני דן את הנאשם לעונש מאסר של חמישים (50) ימים שימנו מיום מעצרו.**
2. **עונש מאסר מותנה בן שלושים (30) ימים למשך שנתיים (2), שלא יעבור עבירה לפי סעיף 92 או 94 לחוק השיפוט הצבאי, התשט"ו–1955 שמספרו צפון (מחוזי) 40/23.**
3. **חמשה עשר (15) ימי מאסר לריצוי בפועל ובחופף לחמישים (50) ימי מאסר לריצוי בפועל שניתנו בתיק צפון (מחוזי) 40/23, שיימנו החל מיום מעצרו בתיק צפון (מחוזי) 40/23.**
4. **עונש מאסר מותנה בן שישים (60) ימים למשך שלוש (3) שנים שלא יעבור עבירה בניגוד לפקודת הסמים המסוכנים (נוסח חדש), התשל"ג-1973 (בתיק צפון (מחוזי) 96/22).**
5. **עונש מאסר מותנה בן שלושים (30) ימים למשך שנתיים (2), שלא יעבור עבירה לפי חוק המאבק בתופעת השימוש בחומרים מסכנים התשע"ג-2013 (בתיק צפון (מחוזי) 96/22).**
6. **עונש מאסר מותנה בן שלושים (30) ימים למשך שנתיים (2), בבל יעבור עבירה לפי סעיף 127א בצירוף סעיף 250א לחוק השיפוט הצבאי, התשט"ג-1955 או עבירה של אי קיום הוראות לפי סעיף 133 לחוק השיפוט הצבאי אם יעבור עבירה לפי פקודת מטכ"ל 33.0220, למעט בגין שתיית משקה משכר (בתיק צפון (מחוזי) 96/22).**

**זכות ערעור כחוק.**

**ניתן היום, כ"ג באדר התשפ"ג, 16.03.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**נערך על ידי א.ל**

**בתאריך 27.03.2023**

**חתימת המגיה: סגן שיר בן-ארמון**